Vi boede i lejligheden 4 voksne og en baby 14 dage i september og havde er helt perfekt ophold!
Udsigten er virkelig helt fantastisk og svær at finde meget bedre. Området er meget stille (hvilket for os var helt perfekt). Der er to fine restauranter i området og en lillebitte købmand. Man kan gå til Port d’Alcudia på 30 min. Strandbaren i nærheden var desværre lukket (måske pga corona).
Vi nød solrige dage og skønne aftener på den store terrasse. Der er sol hele dagen, men markisen gør det let selv at styre, om man vil have sol eller skygge. Man kan hoppe i vandet lige foran lejligheden fra små klipper - og der er trapper og stiger, så det er let at komme op. Dog er det måske ikke 100 pct. børnevenligt.
Lejligheden er af lidt ældre dato, men alt fungerede rigtig godt, og den havde alt vi havde brug for. For gangbesværede skal man være opmærksom på, at man skal ned af trapper for at komme ind i lejligheden og tilsvarende ned af trapper for at komme ned til vandet.
Xesca var meget hjælpsom. Tak for et dejligt ophold i din skønne lejlighed☺️